EXPEDIENTE DE INFRACCIÓN URBANÍSTICA NÚMERO 54/2014 INCOADO A JOSÉ PADÍN GÓMEZ
ADMINISTRACIÓN LOCAL — Municipal — Poio (Outros documentos, notificacións e informacións públicas, 23/12/2014)

ASUNTO: NOTIFICACIÓN DE DECRETO DA ALCALDÍA DE DATA 19/11/2014 A D. JOSÉ PADÍN GÓMEZ, CORRESPONDENTE Ó EXPEDIENTE DE INFRACCIÓN URBANÍSTICA NÚM.54/2014 POR OBRAS REALIZADAS EN RÚA CANELIÑAS, 2 DE RAXÓ (POIO). Intentándose a notificación a D. José Padín Gómez, no seu último domicilio coñecido neste Concello, do Decreto ditado pola Alcaldía o día 19/11/2014 no eido do expediente de infracción urbanística num.54/2014 por obras realizadas en rúa Caneliñas, 2 de Raxó (Poio), e non podéndose practicar efectivamente dita notificación, de acordo co previsto no artigo 59,4 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no BOP e no taboleiro de edictos deste Concello o seguinte: “REXISTRO: URBANISMO- INFRACCIÓNS URBANÍSTICAS Particípolle que o Sr. Alcalde de Concello de Poio, no día da data, ditou a resolución que se transcribe a continuación: RESULTANDO: Que mediante resolución de data 05/03/2012, acordouse declarar a caducidade do expediente de restitución da legalidade urbanística núm.38/09 incoado contra o interesado pola construción dunha vivenda sen contar con licencia municipal, sita en rúa Caneliñas nº 2 de Raxo. Se ben, e e dado que a citada caducidade non produce por si soa a prescrición das accións do particular ou da administración, e dado que a súa declaración non é obstáculo para o reinicio doutro expediente polos mesmo feitos, xa que subsisten por non prescritos os motivos que deron lugar a incoación daquel expediente, segundo se desprende do informe emitido pola arquitecta municipal de data 13/07/2012, o cal copio textualmente: Consta a Resolución de Alcaldía de 05/03/2012 na que se resolve, previa avocación de competencias, declarar a caducidade do exp.38/09 e acordar a incoación dun novo expediente de restitución da legalidade urbanística polas obras executadas por José Padín Gómez consistentes na construción de vivenda sen licenza municipal en rúa Caneliñas, 2, de Raxó. Xírase visita ao terreo para comprobación das obras executadas. Realízanse fotografías da obra que se acompañan con este informe. Constan no expediente IU 38/09 acompañando ao parte da Policía Local de 25/08/2009 fotografías das fachadas lateral esquerda e principal nas que se observa que o estado da obra é similar ao actual (agás a porta de garaxe que era de dúas follas abatibles e que non existía a porta de acceso ao terreo). Con anterioridade, constan fotografías que acompañan a o parte da Policía Local de 08/09/2008, nas que se comproba que as dúas plantas do galpón realizado de bloque prefabricado teñen a mesma superficie de ocupación, polo que se deduce que a planta de semisoto tambén foi ampliada. Na visita xirada compróbase que no enderezo indicado ampliouse unha edificaión existente de planta baixa e semisoto construída en bloque de formigón prefabricado cara á vista. A amplliación realizouse de fábrica de ladrillo á vista a nivel de planta baixa e de bloque de formigón a nivel de semisoto, con construción de forxado entre plantas e practicáronse ocos para fiestras con carpintería de aluminio con recercado de pedra nas fachadas laterais e posterior de dimensións compatibles co uso de vivenda así como un voo para balcón con baranda metálica. A cuberta é a dúas augas e está rematada con tella curva. Na fachada lateral esquerda obsévase un tiro de cheminea que supera a altura da cuberta. Existe unha porta de garaxe de nova colocación (acceso de vehículos compatible co uso de garaxe) e unha porta de acceso ao terreo do mesmo material. Na fachada principal existe caixa de correo e caixa de contador de abastecemento de auga. Dado que se declarou a caducidade do expediente de reposición da legalidade 38/09, e iniciouse un novo expediente dentro do prazo establecido polo art.210º da LOUG, procede analizar o caracter legalizable ou ilegalizable das obras. Segundo o plano 0.9 de ordenación xeral do PXOM, o terreo está clasificado como solo de núcleo rural (SNR). Segundo o réxime transitorio da LOUG, as condicións do solo de núcleo rural en planeamentos adaptados á Lei 1/1997, serán as establecidas na Disposición Transitoria Primeira apartado e) da LOUG (última redacción da Lei 2/2010, do 25 de marzo), sen prexuízo das maiores limitacións establecidas no planeamento vixente. Segundo o art.96º da Normativa do POL e plano BI07 da cartografía do modelo de xestión, de conformidade co establecido no art.3º da Normativa do POL, o Plan de Ordenación do Litoral non será aplicable ao solo clasificado como de núcleo rural polo planeamento urbanístico vixente á súa entrada en vigor. Aos efectos dos art.103º da LOUG, o emprazamento da edificación ampliada afecta ao aliñamento oficial e ao seu recuamento, polo que o carácter da situación de fóra de ordenación é de total incompatibilidade co plan. Neste caso, unicamente se poderán autorizar obras de mera conservación e as necesarias para o mantemento do uso preexistente (art.103º.2). Segundo os antecedentes do exp.414/08 promovido polo interesado o uso preexistente da edificación era de galpón para garaxe, para o que se lle concedeu licenza para cambio de pranchas de fibrocemento e ampliación de 19,50m2 ata 49m2 coas condicións do informe do aparellador municipal de 15/09/2008 que indicaba que non podía ser construído con estrutura de formigón nin forxados e debendo de ser enfuscado e pintado exteriormente e cuberto con tella do país sobre armazón de madeira ou viguetas prefabricadas. A obra non se axustou á licenza concedida en 2008 por canto as obras excederon das de mantemento do uso preexistente (garaxe) e non cumpriron as condicións técnicas derivadas do informe técnico municipal no que se baseou o acordo (executouse un forxado, a ampliación excedeu dos 49,50m2 ao afectar ás dúas plantas, a edificación está sen rematar exteriormente incumprindo os art.29º e 104º da LOUG. No momento actual, de acordo co art.103º.2 da LOUG, por estar a edificación orixinal en situación de fóra de ordenación por total incompatibilidade co PXOM e xa que as obras supoñen un cambio de uso da edificación, previa ampliación da súa superficie, ditas obras non son legalizables. Polo exposto e sen prexuízo doutras consideracións xurídicas ao respecto, de acordo co art.209º da LOUG informo que unha vez instruído o expediente de reposición da legalidade e previa audiencia do interesado, ao non ser legalizables as obras de ampliación e cambio de uso da edificación debe de acordarse a súa demolición a costa do interesado e procederase a impedir definitivamente o uso.” Polo que por medio da presente resolución se acorda incoar novo expediente de restitución a legalidade urbanística contra D. ALAN FREDERICK BOUIRI MERAUTA, como promotor das obras que de seguido se describen: OBRA OU INSTALACIÓN: OBRAS DE AMPLIACIÓN E CAMBIO DE USO DUNHA EDIFICACIÓN, DESTINANDO A MESMA PARA VIVENDA, SEN CONTAR COA PREVIA E PRECEPTIVA LICENZA MUNICIPAL DE OBRAS. LOCALIZACIÓN: RESULTANDO: Se incorporan ao presente expediente para que formen parte do mesmo, os documentos obrantes no expediente I. U 38/09, e mais concretamente: CONSIDERANDO. Que conforme ó disposto no artigo 209 e 210 da Lei 9/02 de Ordenación Urbanística e Protección do Medio Rural de Galicia (última redacción), as obras executadas carecendo da preceptiva licencia municipal o sen comunicación previa, ou incumprindo as condicións sinaladas nelas, serán obxecto de expediente de reposición da legalidade urbanística, incoado ó efecto dentro do prazo de seis años, a contar dende o remate total das obras. Nos mesmos termos se pronuncia o artigo 56 do Regulamento de Disciplina Urbanística (Decreto 28/1999 do 21 de xaneiro). CONSIDERANDO. Que de conformidade co disposto no artigo 209 e 210 da Lei 9/2002, do 30 de decembro, de ordenación urbanística e de protección do medio rural de Galicia (última redacción), se concede os interesados un prazo de TRES MESES para que procedan a restitución da legalidade urbanística alterada, toda vez que segundo se desprende do citado informe técnico as citadas non son legalizables, debendo para elo proceder a demolición das mesmas. Do contrario, procederase á acorda-la la execución forzosa demolición do indebidamente edificado, mediante a imposición de multas coercitivas reiterables mensualmente ata lograr a demolición do indebidamente executada, cun importe entre 600,00 e 6.000,00 euros cada unha. Tendo en conta as competencias desta Alcaldía para a adopción da presente Resolución, de conformidade co previsto no apartado 1 do artigo 210º da Lei 9/2002, de 30 de decembro, de ordenación urbanística e de protección do medio rural de Galicia e as comprendidas no artigo 61º.1 da Lei 5/1997, do 22 de xullo, de administración local de Galicia e de conformidade co artigo 14º da Lei 30/1992, do 26 de novembro, de réxime xurídico das administracións públicas e do procedemento administrativo común e co artigo 116º do RD 2568/1986, do 28 de novembro, de regulamento de organización, funcionamento e réxime xurídico das entidades locais, Esta Alcaldía, PRIMEIRO: Avocar a competencia delegada por Decreto desta Alcaldía do 30 de xuño de 2011 na Xunta de Goberno Local deste Concello, para ditar a presente resolución de incoación de expedientes de reposición da legalidade urbanística de referencia, de conformidade co disposto nos artigos 209 e 210 en relación co 223 da Lei 9/2022, de 30 de decembro, de Ordenación Urbanística e Protección do Medio Rural de Galicia e modificación posteriores. SEGUNDO: Proceder, ao abeiro dos artigos 210 e 209 da Lei 9/2001, á incoación do expediente de restitución da legalidade urbanística pola execución das obras que se reflicten no resultando primeiro da presente resolución, dirixindo o mesmo contra o promotor das mesmas, ANA MONSERRAT ROLANDI DE LA CONCEPCION, e outorgáselle trámite de audiencia e vista no expediente por un prazo de dez días (10) co fin de que poida examinalo e presentar os documentos ou xustificacións que considere pertinentes en defensa dos seus dereitos e intereses. TERCEIRO: Requírese o interesado para que proceda a restitución da ilegalidade urbanística cometida, toda vez que as obras executadas non son legalizables consonte o informe técnico municipal de 13/07/2012, para o cal concedéselle un prazo de TRES MESES dende a recepción da presente, baixo apercibimento, noutro caso, de continua-lo presente expediente mediante a imposición das multas coercitivas que procedan, de entre 600€ a 6000,00€, ata a demolición do edificado segundo establecen ó respecto os artigos 209 da Lei 9/2002. Contra esta resolución pode Vde., directamente no prazo dun mes, desde a notificación interpoñer-lo recurso de reposición ante esta alcaldía, de conformidade co disposto no artigo 116 da lei 30/92 de 26 de novembro de réxime xurídico das administracións públicas e procedemento administrativo común e 52.1 da lei 7/85 de dos de abril reguladora das bases de réxime local. dito recurso deberá resolverse no prazo dun mes desde a formulación do recurso de reposición e pasado este mes enténdese desestimado; e contra a desestimación por silencio pode interpoñer recurso contencioso-administrativo perante o xulgado do contencioso-administrativo de Pontevedra, no prazo de seis meses, de conformidade cos artigos 8 e 46 da lei 29/1998. de 13 de xullo, reguladora da xurisdición contencioso-administrativa e si o recurso de reposición se resolve expresamente, o prazo para interpoñer recurso contencioso-administrativo será de dous meses conforme o artigo 46 da lei 29/98 ante o mesmo xulgado.: Poio, a 19 de novembro de 2014.—O Alcalde, Luciano Sobral Fernández, A Secretaria, Paula E. Ramos Diaz “